open-index/open-wikipedia-markdown huggingface dataset:
Inuliata

L**'Inuliata** (aghjaccinu; talvurta francésizzatu in *inuliate*) ghjè un dorci aghjaccinu generarméinti di forma rutonda, fattu di pasta levitata. U dorci hè tipicu di a cucina d'Aghjacciu in u Pumonti di Corsega. L*'inuliata* hè priparata duranti a settimana di Pasqua.

## Ingrédiéinti
I sòi ingrediéinti principari sò farina di fruméintu, levitu, zuccharu à velu, oliu d'uliva è vinu biancu seccu. Un impastu veni priparatu cùn farina, guasgi tuttu lu zuccharu è l'oliu, vinu biancu è levitu scioltu in acqua. A massa ghjè impastata, lasciata ripusà è stesa in una forma rotonda arta. I sòi bordi veneni pizzicati cùn i mani è a superficia ghjè bucherellata cùn una furchetta. U dorci veni spennellatu cùn oliu d'uliva (da qui u nomi), spulverizzatu cùn u restu di u zuccharu, missu nantu à una teghja unta cùn oliu d'uliva è cottu un'ora in fornu muderatu.

## Atri progètti

Categorîa:Cuxinn-a
Categorîa:Corsega
Imbrucciata

L'**imbrucciata** (in francési *ambrucciate*, in talianu *imbrocciata*) ghjè un dorci tipicu di Aghjacciu in Corsega, simili à un piccuru Fiadun priparatu cùn pasta sfoghja o pasta brisé.

L'ingrédiéinti di a farcia sò brucciu, zuccharo, ova è scurza di limun. 

Si tratta di una tortina di forma rutonda avéinti à u bordu piccuri punti di pasta, dérivanti da u pizzicaméintu di a stessa duranti a priparazziun. U sòu diametru varia da 8 à 10 cm, cùn unu spessù da 2 a 3 cm. U dorci si priséinta, dopu a cuttura in fornu muderatu, un pò gonfiu è cupertu da una crosta assai suttili è di culori duratu. 

Categorîa:Cuxinn-a
Categorîa:Corsega
Fiadun

U **fiadun** ghjè un dessert : una torta di Corsega à basi di brucciu, zuccharu, ova è buccia di limun.

## Vôxe corelæ
* Imbrucciata
* Inuliata

Categorîa:Cuxinn-a
Categorîa:Corsega
Puléinta di granun

A **puléinta** ghjè un antichissimu piattu di urighjini italiana à basi di farina di granun.

## Storia
Pur esséindu cunnisciutu in i sòi diversi varianti pressuchì nantu à l'interu solu italianu, hà custituitu, in passatu, l'aliméintu di basi di a cucina povera, in vari zoni settéintriunari arpini, priarpini, pianighjéinti è appenninichi di Lombardia, Venetu, Val d'Aosta, Piemonti, Liguria, Trentinu, Emilia-Rumagna è Friuri-Venezia Ghjulia, rughjun in i quali ghjè tuttora piuttostu diffusu. A puléinta di granun ghjè tradizziunarméinti cucinata ancu in Tuscana è in i zoni di muntagna di Marchi, Abruzzu, Laziu è Molisi.

U ciriari di basi più usatu in assulutu ghjè u granun, impurtatu in Auropa da l'Americhi in u XV securu, chì li dà u caratteristicu culori ghjallu, mentri precedenteméinti era più scura perché la si facìa soprattuttu cùn farru o sigari, è più tardivaméinti ancu cùn u granu saracéinu, impurtatu da l'Asia. Pur cumparéindu un ésemplari di granun in l'Erbariu di Ulissi Aldrovandi (Bologna, 1551), i primi testimunianzzi scritti di cultivazziun di granun in Italia faceni rifériméintu à i territori di a Repubbrica di Venezia. In un'annotazziun à la sigonda edizziun di u *Delle navigationi et viaggi* di Giovan Battista Ramusio (Venezia, 1554), cummentandu un testu di u storicu purtoghesu João de Barros (1496-1570), si afféirma infatti che:

## Atri prugetti

Categorîa:Cuxinn-a
Afà

**Afà** ghjè un cumun di 2.882 abitanti situatu in u dipartiméintu di U Pumonti in u rughjun di a Corsega.

## Giugrafia fisica
Situatu à una duzzin di chilometri à est di Aghjacciu, u cumun di Afà cumpréindi, artri à u villaghju principari, i lucalità di Piscia Rossa, Pastriccialeni è una parti di Baliun. Da Afà si scurghji u "supportu Gozzi", una roccia alta 708 métri.

## Storia
À l'urighjini u villaghju di Afà era un piccuru villaghju di u cumun di Bucugnà. In u 1852 u cumun di Afà veni criatu grazia à la cessiun di territori di i cumun di Sarrola-Carcupinu, di Poghju Mezana è di Alata. U primu sindacu di Afà si chjamava Carlo Calvelli, in carica, da u 1852 à 1858. Carlo Calvelli ghjè mortu à 48 anni in u 1858.

U villaghju hè statu pupulatu da i pastori di Bucugnà in occasiun di e transumanzi di i pecuri è par questu chì i vechji famighji di Afà sò urighjinari di Bucugnà. D'istati assai afaiensi si recani in u paesi di Bucugnà.

## Monuméinti è loghi d'interessi
U municipiu di Afà hè statu restauratu à fini anni novéinta. Dinanzi ad essu surghji un munuméintu à i caduti réalizzati da un scultù urighjinariu di Afà, Natale Bonardi, di cui truvemi i statui in i quattri anguri di a Corsega è chì pussedi ancu u sòu atelier ad Afà.

## Sucietà
Afà pussedi a sòa scola elementari è materna cùn a mensa. Ci sò setti classi elementari è dui classi per a scola materna, par un tutali di circa duicéintu allievi.
A scola di Afà hè stata inaugurata in u 1988 da Lionel Jospin chì era à l'epica ministru di l'istruzziun naziunari.

À u centru di u villaghju si trova una chjesa chì hà circa un centinaghju di anni. In u paesi sò inartri préséinti una farmacia, un odontoiatra ed un centru médicu apertu circa 8 anni fà.

### Evoluzziun demugrafica

## Infrastrutturi è trasporti
Si pò acceda ad Afà da 2 vii: quella di Baliun è quella di Mezavia.

## Atri prugetti

Categorîa:Corsega
Categorîa:Comùn da Còrsega
Pumonti

U **Pumonti** o **Corsega di u Sud** (*Corse-du-Sud* in lingua francésa) ghjè un dipartiméintu di a Corsega. Cunfina à nord cùn u dipartiméintu d'u Cismonti o Alta Corsega (*Haute-Corse*, *Cismonte*) ed hè bagnata da u Mar Tirrenu ad est è da u Mar Mediterraniu ad ovest.

À fini 2017, in seguitu à u prucessu di prugressiva autonomia di l’isura, u cunsighju dipartiméintari hè statu abulitu è i sòi cumpetenzi trasferiti à u rughjun, è u dipartiméintu esisti avà solu cumu ripartizziun tarrituriari di l'uffici statali francési.

## Lucalità
Lucalità principari:
* Aghjacciu - capulogu
* Sartè
* Portivechju
* Bunifazziu
* Prupià
* Vicu

## Storia

U tarritoriu di u dipartiméintu currispondi in gran parti à a purzziun Sud-Ovest di l'isura chì hè al di là (rispettu à la penisura italiana) di u spartiacqui signatu da la principari catena muntuosa di a Corsega. Sturicaméinti fù denuminatu *Pumonti*, *Banda di fuori*, *Di là dai monti* o più recentéméinti *Corsega suttana*.

Finu à la cunquista francésa in u 1769, questa divisiun avìa valuri giugraficu ma micca amministrativu. À seguitu di l'annessiun à a Francia, a Corsega fù divisa in u 1793 in dui dipartiméinti, denuminati allora sigondu i nomi di fiumi appartenéinti rispettivaméinti à ciascun tarritoriu: u dipartiméintu Sud-Ovest fù chjamatu Dipartiméintu di u Liamun, cùn capulogu Aghjacciu, quellu di u Nord-est fù chjamatu *Golu*, cùn capulogu Bastia, sinu à allora capulogu di tutta a Corsega.

I dui dipartiméinti veneri poi riunificati in un solu dipartiméintu di Corsega in u 1811, divisu in 5 *arrondissements*. Aghjacciu, patria di Nabuliun, fù grandeméinti favurita da l'imperatù, chì ne feci a nova capitari unica di l'isura è cùn dicretu imperiali li attribuì esclusivi privileghji fiscali è doganali.

I dui dipartiméinti funi ricriati in u 1975, ciascunu dutatu di un propriu organu di guvernu, u "Cunsighju Generali" (*Conseil Général*), siguendu guasgi perfettaméinti i cunfini di quelli criati in u 1793. U capulogu di a Corsega è di u dipartiméintu di a Corsega di u Sud restò à Aghjacciu.

## Atri prugetti

Categorîa:Corsega
Categorîa:Dipartiménti da Frànsa
Tànnôu

O **Tànnôu** (*Tànau*, ò *Tànaru*, *Tànaɹu* ascì, *Tane* a Garesce, *Ton-no* ò *Tonno* a Ormêa, *Tana* o *Tani* in piemonteise, *Tànaro* in italiàn) o l'è in sciùmme da Liguria e do Piemonte, l'è anche o afluénte magiô de drîta do Pò.

## Descriçión
O nasce a-o confìn tra a Ligùria e o Piemónte, precizaménte tra Ormêa (CN) e Coxe (IM) da-a confloénsa tra i torénti Tanarello e Negron.

A l'è un di magiôi sciùmmi d'Italia: sèsto de longhessa depoî Pò, Àdige, Téivie, Adda e Oglio, e quàrto per baçî idrografîco depoî Pò, Téivie e Àdige.

Però se se consciderâ a longhessa do percórso che fa da-a vivàgna fin a-o Mâ Adriatego, o l'è o sciùmme ciù lóngo d'Italia.

## Afluenti
O grósso baçin do Tànnôu o conprénde ina lónga sêie de afluenti:
### Drîta idrografica
* Tanaréllo - rammo de sorgénte de destro
* rian di Boschetti, ch'o nasce inte vixinànse da Colla de Nava (comûn de Pornasce) e o se càccia into Tànnôu in localitæ Ponte de Nâva.
* riàn do Preàllo
* rian di Bóssi
* rian da Boscêa
* rian da Valle
* rian de Barchi
* rian Gianco (Garesce)
* rian Mâsangua (Garesce)
* rian Çevetta (Çeva)
* rian da Rea (Monchiêro)
* torénte Cusina (Rocca Cigliè/Castelin Tànnôu)
* torénte Talloria (Arba)
* torénte Cherasca (Arba)
* torénte Seno D'Elvio (Arba)
* torénte Tiglione (Masio)
* torrente Bèlbo (Villa del Foro)
* canale Carlo Alberto (Villa del Foro)
* sciùmme Bormida (Montecastello)

### Mancinn-a idrografica
* torente Negron - rammo de sorgente de mancinn-a 
* rian do Ciapìn (Ormêa)
* torente Armella (Ormêa)
* rian Peixìn (Ormêa)
* rian d'Inferno (Garesce)
* rian da Luvia (Garesce)
* torente Corsaggia (Lesegno)
* torente Ellero (Bastia Mondovì)
* sciùmme Pesio (Bastia Mondovì)
* torente Mondalavia (Narzole)
* sciùmme Stura di Demonte - (Cherasco)
* rian da Gera - (Cinzano)
* rian Melêa - (Santa Vittoria d'Alba)
* torente Riddone - (Alba)
* torente Borbore - (Asti)
* torente Versa - (Asti)
* Rian neuvo de Loreto - (Lisciandria)

## Nòtte


## Âtri progètti

Categorîa:Sciùmmi da Ligùria
Categorîa:Sciùmmi do Piemónte‎
Antonio Banfi

**Antonio Banfi** (Vimercate, 30 seténbre 1886 – Milan, 22 lùggio 1957) o l'è stæto un filòsofo racionalista e òmmo politico. Alêvo do Piero Martinetti, o Banfi o l'ha discùsso unn-a texi de laurea sôvia o Bergson, o Boutroux e o Renouvier intitolâ "Saggi critici della filosofia della contingenza". Into 1925 o l'ha firmòu o manifesto di intelettuali antifascisti scrîto da-o Benedetto Croce. O Banfi o l'ha partecipòu a-a Rexistensa e into segondo dòppo goæra o l'è stæto senatô con o Partîo Comunista Italian.

## Âtri progètti

Categorîa:Biografìe
Categorîa:Politica
Categorîa:Stöia
Galleria Borghese

A **Galleria Borghese** (Galerîa Borghéize) a l'é 'na pinacotêca ch'a s'atrêuva a Romma, inta ciàssa do Museo Borghese 5 (Villa Borghese Pinciann-a), inte 'n'elegànte palasìnn-a seiçentésca. Gh'é espòste de òpere de artisti italién comme Agnolo Bronzino, Antonio Canova, Raffaello, Perugino, Lorenzo Lotto, Antonello da Messina e Annibale Carracci, ma ascì de artisti foresti comme o Peter Paul Rubens e o Cranach. Ben ben avoxæ l'é e scoltûe do Bernini e-e téie do Caravaggio.

## Descriçion e stöia

In sciâ fin do sécolo XVI, a famiggia Borghese, 'na famiggia ricca de Siena, a l'à acquistòu di terren a nòrd de Romma feua Pòrta Pinciana, pe creâ da maniman 'n immenso parco. Into mæximo periodo a famiggia Borghese a l'à esteizo a seu influensa tra l'aristocraçia româna, sorvetûtto quande o Camillo Borghese o l'é stæto elezûo Pappa do 1605 co-o nomme de Paolo V. A famiggia dapeu a l'à comensou à tiâ sciù 'na villa into seu parco do Pincio.

O progetto o l'é comensòu do 1607 e o l'é stæto affiòu a l'architetto Flaminio Ponzio, ch'o l'aiva za travagiòu pe-a famiggia Borghese in sciô seu palaçio urban in sciâ riva mancinn-a do Teivie. L'architetto Giovanni Vasançio o l'é stæto pöi comiscionòu de completâ o travaggio dòppo a mòrte do Ponzio do 1613, mentre i giardin, progettæ da-o Carlo Rainaldi, son stæti completæ into 1620.

### Coleçioìn
Gian Loenço Bernini, *Stàtoa d'[[Urbano VIII]]*

## Galerîa de inmàgine

Antonello da Messina 054.jpg|Antonello da Mescinn-a, *Ritræto de 'n ommo* 1475-1476
Pintoricchio 020.jpg|Pinturicchio, *Crocifisción co San Giêumo e San Cristòffa*, 1500
Giovanni Bellini - Madonna col Bambino.jpg|thumb|Zane Bellini, *Madònna co-o Bambìn*, 1505-1510
DossoDossi.jpg|Dosso Dossi *A Mâga Cìrce*, 1507
Lorenzo Lotto 032.jpg|Loenso Lotto, *Madònna co-o Bambìn e i santi Flaviàno e Onòfrio*, 1508
Tiziano - Amor Sacro y Amor Profano (Galería Borghese, Roma, 1514).jpg|Tiçiàn Vecellio, *Amô Sâcro e Amô Profâno*, 1514-1515
Correggio 008.jpg|thumb|[[Correggio, *Dànae*, 1531-1532
Tizian 101.jpg|Tiçiàn Vecellio, *Venere ch'a inbinda Amô*, 1565
Bacchino malato (Caravaggio).jpg|Caravaggio, *O dîo Bacco zoêno e maròtto*, 1593-1594 
Boy with a Basket of Fruit by Caravaggio.jpg|Caravaggio, *Figetto co-a cavagna de frûta*1593 ca. 
Aeneas&#039; Flight from Troy by Federico Barocci.jpg|thumb|Federigo Barocci, *Enea ch'o scapa da Tròia*, 1598
Painting of Susanna and the Elders by Rubens.jpg|Rubens, *Susanna e i vêgi*, 1607-1608
Peter Paul Rubens - The Deposition (Galleria Borghese.jpg|Rubens, *Depoxiçión do Crìsto*, 1603
Saint Jerome Writing-Caravaggio (1605-6).jpg|Caravaggio, *San Giêumo ch'o scrîve*, 1605 ca.
Madonna and Child with St. Anne-Caravaggio (c. 1605-6).jpg|Caravaggio, *Madònna di Palafrenieri*, 1605
Michelangelo Caravaggio 018.jpg|Caravaggio, *Davide co-a testa de Golîa*, 1609-1610 
Caravaggio Baptist Galleria Borghese, Rome.jpg|Caravaggio, *San Gioâne Batista*, 1610 ca.
Domenichino - La caccia di Diana (Galleria Borghese).jpg|Domenichino, *A càccia da Diàna*, 1616-1617


## Nòtte


## Bibliografia

## Colegaménti esterni

Categorîa:Musei in Italia
Aime de potascio

L**'àime de potascio**, ò **aime de rocca** ò sorfato doggio de potascio e aluminnio ò ciu senciamente **àime** (ò **aume**, primma do sec. XIX *arumme*) o l'è 'na sâ con formola KAl(SO4)2.

O l'è o membro ciu importante da classe di composti chimmichi ciamæ "àimi".

O s'incontra comunemente comme dodecaidrato, KAl(SO4)2·12H2O e a tempiatua ambiente o se prezenta comme 'n sollido incolô e inódô.

L'àime de potascio o l'è comunemente dœuviao comme floculante inta purificaçion de l'ægoa, comme escicante inta conça de pelle, comme mordente inta tentua di tesciui, comme astrenzente emostattico doppobarba e diòodoante antitranspiante.

L'àime de potascio o l'ea conosciuo za da-i antighi Egiççi, che l'ótegnivan da-e evapoite do dezerto ócidentâ e-o dœuviavan za do 1500 AC pe redue o storbio de l'ægoa.

Into Meddioevo o serviva comme fissativo pe-i coî de miniatue (o nomme de quæ o poriæ ese fæto remontâ proppio a-o latin *alumen* atraverso e forme *aluminatua* e *inluminatua* ).

O l'ea ascì un elemento essençiâ pe l'industria tescile in quant'o l'ea dœuviao comme mordente pe-a tentua da laña. Into 13° e 14° seccolo i Zeneixi ebban o monopollio do comerço de l'aime, ch'o l'ea estræto inta colonnia de Fœuggenœuve inte l'Anatollia, davanti a l'izoa de Scio, pe scin ch'a no fu conquistâ da-i Turchi into 1455. Pochi anni doppo, verso o 1460, co-a scoverta di giaximenti d'alunite di monti da Torfa o monopollio o passò a-o Stato Pontifiççio ch'o-o mantègne scin a-a segonda meitæ do '700 quande fu scoverto di atre aimêe in Spagna. 

Ancœu l'àime de potascio o l'è produto sciu scaa industriâ azonzendo do sorfato de potascio a 'na soluçion concentrâ de sorfato d'aluminnio, quest'urtimo otegnuo de sollito tratando o schisto d'aime, a bauxite e a criolite con l'accido surfannico. Se ghe foise tanto færo into sorfato, aloa l'è megio dœuviâ o clorito de potascio a-o posto do sorfato.

L'aime de potascio o se cristalizza inte di ottaedri regolari co-i canti amortæ e o l'è ben solubbile inte l'ægoa. A soluçion a l'è leggiamente aciddica a de gusto alighinte. Nœütralizando 'na soluçion d'aime con de l'idroscido de potascio s'inça a separaçion de l'alumiña Al(OH)3.

O fonde a 92°C inta so proppia ægoa de cristalizaçion. Rescâdào quæxi a-o calô rosso o vegne porozo e fragozo e o l'è dito "aime usto". 

L'aime de potascio o l'è dœuviao in meixiña comme astrenzente e antisettico pe sgarbelœüe, epistasci, morœüdi, brîgoe e afte. 

In cosmettica o serve da doppobarba, passandose o blocco d'aime insce-a pelle bagnâ. Pe-e so propietæ antibaterriche e antitranspiante o pœu vese passao ascì sott'a-i ascelle comme diòodoante.

## Notte


## Atri progetti

Categorîa:Conpòsti chìmichi
Lœüdo

**Lœüdo** (pr. /'løjdu/), ciu antigamente *laudo* (da l'arrabo *al-ʽūd*, trad. lett. *o legno*, spagn. *laúd*, prov. *laut*), ò **liôto**, ò **lûto** (se se prefeisce dœuviâ un toscanismo ò un françexismo)  - strumento a corde peçigæ d'antiga origgine orientâ, introduto into Medioevo in Spagna da-i Arrabi e de chì difuzo in tutta Œüropa, dond'o gódì de particolâ favô tra i sec. XV-XVIII.

## Descriçion e stöia
Inta so forma ciu diffuza, quella renascimentâ, o lœüdo o prezenta 'na caratteristega cascia a forma de tratuga (difæti inti vegi libbri e-o ciamman *testudo*), serâ da una taoa armonnica, a-o centro da quæ gh'è o pertuzo ò bocca de ressonança dita *rœuza*, delongo riccamente travagiâ a sœu (saiv'a dî a tortaiœu) ò che donque trafoâ insce-o mæximo cian comme-o rozon de 'na catedrâ.

O mannego o l'è ciutosto largo e o prezenta un caratteristego angolo de ca. 90º a l'estremitæ into quæ l'è ciantao o cavigê.

O monta 11 corde disposte a sêi cói, i trei ciu basci à corde dogge intonæ a l'ottava (*basso, bordon* e *tenô*) i doi mezen à corde dogge intonæ a l'unizzono (*mezanella* e *sottanella*) e o *cantin* à corda sencia.

L'acordatua che ne dà o Ioanambrosio, lœüdista veneçian, inta prefaçion a-o primmo libbro de *Intabolatura de leuto* do 1503, a l'è pe quarte co-a terça into mezo: *sol, do, fa, la, re, sol*.

I tasti no son fisci ma fæti de corde de belo che-o lœüdista mæximo o l'agroppa a-o mannego.

Nonostante a tecnica esecutiva do lœüdo a segge benben complessa, questo o gódì de larga popolaritæ segge comme strumento solista segge comme strumento d'acompagnamento da voxe.

Co-o sviluppo da tecnica do basso continno se construì de varietæ ciu grende che-o lœüdo normâ dite l'arçilœüdi: o lœüdo atiorbao, a tiorba e o chitaron, che, otr'a-e sollite corde, gh'aivan de corde de bordon ciu grave, disposte a-o de fœua do mannego e quindi in graddo de produe 'na notta sola.

Mentre in Itallia e in Spagna a fortuña do lœüdo a no l'andò goæi ciu in là do çinqueçento (quande  into favô popolâ o fu descâsào da-a chitara), in França e in Germannia o strumento continuò a godî de 'n noteive successo inti sec. XVII e XVIII ascì.

"Lœüdo" o l'é ascì o nomme de 'n tipo de imbarcaçion da Ligurria, se prezumme pe via da sumegiança da forma da so cæña con quella da cascia armonnica do strumento muxicâ.

## Nòtte


## Colegaménti esterni

Categorîa:Muxica
Zane d'Aostria

**Zane d'Aostria** (Ratisboña, 24 frevâ 1547 – Bouges, 1º ottobre 1578)

Figgio naturâ do Carlo V d'Aostria e da Bàrboa Blomberg, 
condutê militâ a-o serviççio do so frælastro re' Feipo II de Spagna, o l'è aregordao pi avei comandao a flotta da Liga Santa a-a bataggia de Leppanto.

Alevao in segretto da Loize de Quejada, o fu riconosciuo comme fræ da-o Feipo II into 1559. Insce-e primme destinao a-a carrea eclexastega, o rivelò de prononçiatiscime tendençe militæ, che indussan o monarca a afiâghe di incarreghi de fiduccia; e lê o finì pe vegnî o ciu avoxao, se non o ciu valente, armiraggio e generâ do so tempo, e un di moei conlaboatoî do sovran spagnollo into sviluppo da so polittica interna e estera.

Capitan generâ da flotta do Mediterannio into 1568, o combattè i barbareschi tra Oran, Argê e Mazalquivir. Da pœu, l'anno seguente, o fu nominao generaliscimo inta lotta contra i *Moriscos* do Mezogiorno da Spagna, diretti da Muley Mohamed Abenhumeya e da pœu da Abenaboo: into 1571 i *Moriscos* fun internæ e despersci inta Castiggia.

A lotta contra o mondo mussurman a fu continoâ into mæximo anno in sce 'n tiatro ciu vasto da-a liga contra o Turco, organizâ da pappa Pio V e formâ da-a Spagna, da Veneççia e da-a Santa Sede, a-e quæ s'azonse da pœu a Repubbrica de Zena, i Cavagêi de Mâta, o Granducato de Toscaña, o Ducato de Savoia, o Ducato d'Urbin, o Ducato de Parma, a Repubbrica de Lucca, o Ducato de Feræa e o Ducato de Mantoa: o Zane o l'ebbe o supremo comando da flotta di alliæ, e a vittoia a  gh'arize a Leppanto o 7 d'ottobre do 1571.

Seguì, pe œuvia so, a sottomiscion de Tunnexi, ma o fu 'n trionfo de breve diata, ché do 1574 a Goletta a cheite inte moen di Turchi.

Ciu votte inte sti anni condutê da flotta spagnolla into Mediterannio e ascì lœugotenente generâ in Itallia, do 1576 o fu nominao governatô e capitan generâ inte Fiandre, donde fedele a-a Spagna no gh'ea arestao che-o Luscemburgo. O l'ótègne (17 frevâ 1577) a stipulaçion de l'editto perpettoo ò paçificaçion de Gand, ch'o restitoì a-i Asburgo a parte catollica do stato; da pœu o repigiò a guæra contra chi n'aiva vosciuo açetâ l'acordio e za a sciorte di arme a vózèiva favoeive a-i Spagnolli che comandæ da-o Lusciandro Farneize, vinçeivan a Gembloux (3 frevâ 1578) i insciorti, quandi a morte a corpiva improvizamente o Zane o 1° ottobre do 1578 a Bouges (Namur).

No fun ni son provæ i acuze che ghe fun dirette d'avei pensao de rendise indipendente da-o fræ pe creâse un proppio dominnio.

L'aregugeita de rimme zeneixi do Zabata do 1575 a conten doi sunetti do Póo Fogetta dedicæ a don Zane d'Aostria.

## Atri progetti

Categorîa:Stöia
Categorîa:Biografìe
Seviggia

**Seviggia** (*Sevilla* in castigiàn, prononçiòu , in andalôzo prononçiòu ) o l'é 'n comùn spagnòllo de 691.395 abitànti, capolêugo da comunitæ outònoma de l'Andalózia e da sò provìnsa. Sevìggia a l'é a quàrta çitæ da Spàgna pe popolaçión e a sò àrea metropolitànn-a a gh'à ciù de 'n milión e mêzo de abitànti.

## Giögrafîa

O sciùmme Guadalquivir o pàssa atravèrso a çitæ.

## Stöia

## Pòsti de interèsse
### Architetûe religiôze
* Catedrâle de Sànta Màia da Sêde
* Baxìlica da Macarena

### Architetûe civîli
* Alcázar de Seviggia
* Archìvio Generâle de Ìndie
* Plaza de España
* Palàçio de Dueñas
* Palàçio do monicìpio
* Real Audiencia
* Plaza de Toros de Seviggia
* Metropol Parasol

### Architetûe militâri
* Tôre de l'öo
* Miâge da çitæ

### Muzêi
* Muzêo de Bèlle Àrte de Seviggia
* Muzêo archiològîco de Seviggia

## Economîa

## Coltûa

## Manifestaçioìn

## Fèste e fêe

## Comunicaçioìn
### Stràdde
A çitæ de Seviggia a l'é servîa da-e outostràdde elencæ chi de sótta:
* AP-4: a conlîga a çitæ con Cádiçe e o mâ.
* A4: a conlîga a çitæ co-a capitâle da Spàgna, Madrìd.
* A66: a conlîga a çitæ con Gijón, into nòrd da naçión.
* A49: a conlîga a çitæ co-o confìn co-o Portogàllo.
* A92: a conlîga a çitæ con Almería, a levànte.

### Ferovîe e traspòrti pùblichi
Sevìggia a l'é conligâ a-a ræ feroviària a âta velocitæ spagnòlla (AVE), gràçie a-i quæ gh'è di colegaménti dirètti co-o rèsto da naçión, co-i trêni che se fèrman inta grànde staçión de *Sevilla-Santa Justa*.

O traspòrto pùblico o l'é garantîo da 'na lìnia de tranvài, 42 lìnie de coriêre e da unn-a de metropolitànn-a.

### Ariopòrti
A çitæ de Sevìggia a l'é servîa da l'ariopòrto de *Sevilla-San Pablo*, co-o còdice IATA "SVQ", ch'o se trêuva ciù ò mêno a 3 chilòmetri a nòrd-èst.

## Aministraçión
### Binelàggi

* 
* 
* 
* 
* 
* 

* 
* 
* 
* 
* 
* 

* 
* 
* 
* 
* 

### Scìndichi de Sevìggia

## Galerîa d'inmàgine

Immaggine:Bild från Johanna Kempes f. Wallis resa genom Spanien, Portugal och Marocko 18 Mars - 5 Juni 1895 - Hallwylska museet - 103299.tif|Vista da catedrâle de Seviggia, co-a tôre da Giralda, into 1895
Immaggine:Plaza de España (Sevilla) - 01.jpg|A Plaza de España; co-a catedrâle e l'archìvio generâle de Ìndie a l'é stæta diciarâ patrimònio de l'umanitæ
Immaggine:Ayuntamiento de Sevilla 001.jpg|O palàçio do monicìpio
Immaggine:Metropol parasol 02042011 001.jpg|O Metropol Parasol, conosciûo cómme *Las Setas* ascì, sàiva a dî "I fónzi"
Immaggine:Station Sevilla-Santa Justa 15-03-2011 15-33-05.JPG|A staçión de *Sevilla-Santa Justa*


## Nòtte


## Âtri progètti

## Conligaménti estèrni
* 

Categorîa:Andalózia
Categorîa:Comùn da Spàgna
Categorîa:Çitæ da Spàgna‎
Santi Lazâ e Çerso

**Lazâ** (ò ascì Nazâ ò Nazaio) e **Çerso** (morti a Milan do 304) fu n doi martiri crestien, veneræ da-a Gexa catollica e da quella ortodossa

## Agiografia
Semmo da-a biografia de sant'Ambrœuxo che lê, do 395, o trovò i corpi di doi martiri, Çerso e Lazâ, sepelii inte 'n campo a peña fœua da çittæ de Milan.

A stoia da so vitta a l'è tramandâ intregamente da-a tradiçion agiograffica, a quæ a l'antepoñe a vexenda a-o I seccolo e a fa di doi martiri i evangelizatoî de numioze localitæ de l'Itallia setentrionâ.

O Lazâ o saiæ stæto un çiten roman de famiggia ebrea e legonaio. Discippoo do Pê, o riçevette o batteximo da-o futuo pappa Lin. Pe sfuzî a-e persecuçioin contra i crestien e foscia inviao da-o Lin, o lasciò Romma e o se recò in arcuñe zone da Lombardia. O passò in particolâ a Piaxença ascì e a Milan, dond'o l'aviæ incontrao in prexon i compagni de fe' Gervaxo e Protaxo.

Succescivamente o començò l'evangelizaçion de Gallie, donde ghe fu afiao o Çerso, ch'o l'aiva a peña nœuv'anni, da 'na matroña da Gallia. O Çerso o riçevette da-o meistro l'educaçion a-a fe' crestiaña e o batteximo. Insemme proseguin inte l'œuvia de diffuxon da nœuva fe', viagiando pe-a França meridionâ e arivando a Treviri. Chì saieivan stæti arestæ e avieivan subio numioze persecuçioin. Tuttavia o Lazâ, in quanto çiten roman, o no subì de tortue, ma o vègne inviao a Romma pe subî un regolâ processo e, pe-o so  refuo de rinegâ a so fe' e sacrificâ a-i dê romoen, o fu condanao a morte. Segondo di atre fonte a condanna a morte a fu deciza da-o governatô de Vintimiggia. A ogni moddo, insemme a-o Çerso, o fu imbarcao in sce 'na nave ch'a doveiva portâli a-o largo, donde saieivan stæti cacciæ in mâ.

I doi tuttavia scampon a-a morte a caoza de 'na borasca. A lezendia a vœu che, caciæ in mâ, pigion a caminâ in sce-e ægoe. Se descadenò aloa 'na tempesta ch'a terorizò i mainæ, i quæ domandon agiutto a-o Lazâ. I ægoe se carmon subbito. A nave a saiæ infin aproâ a Zena, e chì o Lazâ e o Çerso proseguin a so œuvia evangelizatrixe inte tutta a Ligurria inti anni 66 e 67. Se spinsan da pœu scin a Milan, donde a-a fin fun arestæ e torna condanæ a morte da-o prefetto Antolin. A sentença a fu ezeguia pe degolaçion inte l'anno 76.

## Culto
L'aregordo do Lazâ e do Çerso o se perse fin a-o ritrovamento di còrpi da parte de sant'Ambrœuxo. o grande vesco de Milan into 395 o l'ebbe un'inspiaçion, ch'a o guidò a-a rezumaçion di doi corpi assoteræ inti orti fœua çittæ. Un di corpi, degolao ma incorotto, o fu ritegnuo quello do Lazâ e o fu transportao davanti a Porta Romaña, donde ghe fu eretto una baxillica in so onô. Into lœugo do ritrovamento di osse do segondo, ritegnue quelle do Çerso, sorse un'atra baxillica.

A Gexa cattolica a-i festezza o 28 luggio, quella ortodossa o 14 otobre.

Categorîa:Biografìe
Violin

O **violin** o l'è 'n strumento muxicâ dotao de quattro corde acordæ a intervalli de quinta. O l'aparten a-a famiggia di ærchi (ò zonzuri) insemme a-a viœua (ò vióla), o violoncello e o zonzuro (ò zonzon, ò basso), inta quæ o l'occupa o posto do *soprano*, ofrindo l’estenscion ciu aguçça de tutti i atri, da-o sol2 a-o do7. 

O sunao de violin o l'è dito violinista, chi o fabbrica invece o l'è dito chitarâ.

Fissao inta so forma atoâ a-a fin do çinqueçento, o l'è constituio da un còrpo de legno d’axeo e d'abeto saxonao e vernixao a œuio, con varri elementi essençiæ (cian armonnico, fondo armonnico, fasce d'union tra i doi cen, scagnetto, cadeña e annima, mannego, tastea, cordiâ, cavigê ecc.), in scî quæ gh'è teizo quattro corde de belo ò de menuxa e de votte metalliche, acordæ sol2, re3, la3, mi4, misse in vibraçion con l’ærco ò peçigæ co-e die; o mannego o se tegne co-a man scinistra, apogiando a cascia tra a spalla scinistra e o mento. A tecnica do strumento a l'è particolarmente aggile, con numioxiscime poscibilitæ virtuoxisteghe, e o cô do timbro o l'è schilente e luminozo.

I primmi violin aparsan verso a meitæ do Çinqueçento; a tradiçion a n'assegna l’invençion a l'italian Gàspao da Salò, primmo chitarâ brescian de gran nommina, a quæ œuvia a fu proseguia da-o Zan Póo Mazin. O primmo violin conosciuo chi agge tutte e caratteristeghe do strumento o l'è quello do Dria Amao, remontante a-o 1560 circa. Con l'Amao e co-i so figgi començò a scœua cremoneize di chitaræ, ch'a contò di nommi avoxæ comme quelli do Gioxeppe Goarnê do Gexo e de l'Antogno Stradivaio. Quest’urtimo o razonse inti so strumenti un livello de qualitæ anco-a-a giornâ d'ancœu conscidiao insuperabbile. Fœua da l'Itallia l’unnico chitarâ de nominata o fu, into 18° sec., o tiroleize Jakobus Stainer.

Pe estenscion o terme o l'indica ascì chi sœunna o violin inte 'n complesso. Inte l'orchestra se distingoe di groppi de primmi e segondi violin: o primmo violin o l'è o ciu importante di primmi violin, a lê pertocca tutti i *assolo*, e o g'ha o compito fondamentâ de consegiâ e coadiovâ o direttô d’orchestra durante e prœuve, inta faze da conçertaçion, e in generâ de raprezentâ l’orchestra, e pe questa so importante fonçion o l'è ciamao ascì spalla ò "violin de spalla". Tutti i violinisti do complesso orchestrâ tranne o primmo violin son ciammæ "violin de fia".

## Notte


## Atri progetti

Categorîa:strumenti muxicæ
Hanoi

**Hanòi** (in scritûa Chữ Quốc Ngữ: *Hà Nội*; in scritûa  Chữ Hán: 河内) a l'é a capitâle do Vietnam. A s'atreuva into nòrd do Paize in sciâ sponda drîta do sciumme Rosso e a 130&nbsp;km ciù ò mêno da sò foxe into gorfo do Tonchìn, a gh'à 'na popolaçion de sette milioin de personn-e into 2013 (de quæ 2,6 into sò çentro da çitæ).

Hanòi a l'é a segonda çitæ do Vietnam pe popolaçion dòppo a Çitæ de Ho Chi Minh, ch'a l'é a 1760&nbsp;km.

## Colegaménti esterni

Categorîa:Çittæ de Vietnam
Categorîa:Çittæ d'Asia
Froxinón

**Froxinón** (*Frosinone* in italiàn, *Frusenone* into dialétto locâle) a l'é 'na çitæ do Lassio, capolêugo da provinsa omònima. Questa çitæ a gh'à 46.063 abitanti (a-i 31 dexénbre 2017).

## Giögrafîa

## Stöia

## Pòsti de interèsse
### Architetûe religiôze

### Architetûe civîli

## Economîa

## Coltûa

## Manifestaçioîn

## Fèste e fêe

## Comunicaçioîn

## Aministraçión

## Nòtte


## Âtri progètti

Categorîa:Comûni da provinsa de Froxinón
Categorîa:Capolêughi de provìnse italiànn-e
Carbonia

**Carbònia** (prononçiòu , *Carbónia* ò *Crabónia* in sàrdo) a l'é 'na çitæ e comùn de 26.083 abitànti, capolêugo provizöio da provìnsa do Sùd Sardégna, in Sardegna, Itàlia.

## Giögrafîa

## Stöia
Carbònia a l'é a çitæ ciù grànde do Sulcis e a novénn-a da Sardégna intrêga. A çitæ a l'é di ànni trénta do Neuveçénto e o sò nomme o l'é ligòu a-e minêe de carbón aviæ da-o regìmme fascìsta inte quélli ànni.

A-a giornâ d'ancheu, Carbònia a l'é diventâ 'n inportànte céntro d'economîa tersiâia e industriâle.
## Pòsti de interèsse

### Architetûe religiôze

### Architetûe civîli

## Economîa

## Coltûa
;Carbònia e a coltûa tabarchinn-a
Inta çitæ de Carbònia e lengoe dêuviæ da popolaçión són o sàrdo canpidanéize e l'italian. A ògni mòddo Carbònia, pi-â sò inportànsa e pi-â sò vixinànsa co-a tæra tabarchìnn-a, a l'é 'n pòsto dónde gh'é di tabarchìn che vivan ò che travàggian ascì.  

## Manifestaçioìn

## Fèste e fêe

## Comunicaçioìn

## Aministraçión

## Nòtte


## Âtri progètti

Categorîa:Provinsa do Sud Sardegna
Categorîa:Comûni da Region Sardegna
Categorîa:Capolêughi de provìnse italiànn-e
Categorîa:Çittæ d'Italia
Siegfried & Roy

**Siegfried & Roy** (Rosenheim/Nordenham, 1939/1944 – 2020) êan 'na cobia de mâghi e intratenitoî tedeschi naturalizæ in  América, avoxæ pe-e sò apariçioìn con lioìn e tîgre gianchi.

## Atri progetti

## Colegaménti esterni
* Scîto ofiçiâ do Siegfried & Roy

Categorîa:Biografìe
Categorîa:muxicisti
Categorîa:Pop e world music
Penarchi

O **pénarchi** ò **pénalti** ò **penàlti** (da l'ingléize *penalty*) ò **rigô** (da l'italiàn *rigore*) o l'é o repìggio d'açión into zêugo do balón. O vêgne asegnòu quànde 'n zugòu o fâ 'n'infraçión cóntra in sò aversâio inta sò âia de pénarchi. O l'é disciplinòu da-a Régola 14 do Regolaménto do Zêugo do Balón.

O pénarchi o l'é stæto inventòu ciù ò mêno into 1890 da-o gòlchîper irlandéize William McCrum, a régola a l'é stæta introdûta da l*'International Football Association Board (Conséggio internaçionâle de l'asociaçión do zêugo do balón)* a-i 2 de zùgno do 1891.

## Proçedûa
Quànde 'n pénarchi o l'é aprêuvo a êse tiòu tutti i zugoéi, trànne o batitô e o gòlchîper avversâio, gh'àn da stâ derê a-a lînia do balón e màscime no avançâ fìn quànde o balón o no l'é stæto câsòu vèrso a pòrta.

## Âtri progètti

## Ligàmmi estèrni
* O regolaménto do zêugo do balón in PDF da-o scîto de l'AIA

Categorîa:Zeugo do ballon
Meali

O **meâli** ò **beâi** o l'é o repìggio d'açión into zêugo do balón. O vêgne asegnòu quànde o balón o sciòrte da 'na lînia de pòrta sensa che ségge stæto fæto in gòl e l'ùrtimo a avéi tocòu o balón ségge stæto 'n aversâio. O l'é disclipinòu da-a Régola 16 do Regolaménto do Zêugo do Balón.

## Ezecuçión

O balón o pêu êse câsòu da quæ se sæ pàrte de l'âia de pòrta. O tîo o vêgne eseguîo de spésso da-o gòlchîper. Tùtti i zugoéi aversâi gh'àn da stâ lontàn ciù de 9,15 mêtri da-o balón e fêua da l'àrea de penàrchi, fìn dòppo ch'o gòlchîper o l'à tocòu o balón. 

### Etimologîa
A pòula meâli a gh'à 'n'etimologîa ch'a no l'é segûa e che a giornâ d'anchêu a l'é squæxi sconosciûa. Son stæte fæte e teorîe e ciù despæge:

* A pòula a poriéiva êse 'na storpiatûa da l'ingléize *my line (a mæ lînia)*, intendéndo cómme lînia quélla da-a quæ o gòlchîper o fâ repiggiâ o zêugo. In ògni mòddo in ingléize o meâli o se ciàmma *goal kick* e dónca quésta teorîa a l'é asæ azardâ. 
*In'âtra teorîa ch'a l'é ligâ a-a léngoa ingléize saiéieva quella da proveniénça da pòula meâli da-a domànda *May I? (Poriéiva mi?)*.
* A pòula a poriéiva êse l'unión e a storpiatûa de dôe pòule zenéixi *mîa* e *lì: Mîa lì!*
* Âtri dîxan che o nómme o saiéiva derivòu da 'n zogòu do Zêna CFC di ànni '20 ch'o se ciamâva *Mealli* ma da seu existénsa no gh'é nisciùnn-a prêuva.
*A supoxiçión ch'a l'é a ciù acreditâ a l'é quélla ch'o tèrmine meâli o vegniéiva da 'n avîzo che o gòlchîper o fâva pe ciamâ l'atençión di estèrni ò dîti âli. A pòula âli a saiéiva unîa a-o posescîvo mæ: *e mæ âli.* Da chî o sbràggio ch'o fòscia se poéiva sentî in pö de ténpo fâ: *Dàgghe figêu! In scê mæ âli.*

In zenéize se pêu sentî o tèrmine *beâli* ascì, ch'o saiéiva 'na storpiatûa de *meâli* ò ciù probàbile 'na storpiatûa da l'ingléize *behind* sàiva a dî *derê.*

## Colegaménti esterni

Categorîa:Zeugo do ballon
Çittoa

**Çìttoa** (primma do XIX sec. **çìttara**, dita ascì *chitâra* a partî da-a fin do '700) strumento a corde peçigæ c'o remonta a-o Medioevo e o l'ebbe o so momento de mao difuxon into XVII sec.

A g'ha 'na cascia armonnica da-a forma rionda comme 'n pei, co-o fondo ciatto, ciu erta verso o mannego assotigiandose verso o bordo infeiô. E fasce en in pitin inclinæ verso l'interno, de mainea che-o fondo o l'è 'n pó ciu picin che-a taoa. E corde en de metallo e son peçigæ co-e die ò co-in plettro. O mannego o l'é provisto de tastea e tasti fisci de metallo. A bocca a l'è trafoâ comme 'n rozon, o cavigê o l'è soventi ornao co-îna testa scorpia de donna ò d'animâ.

E corde en disposte in cobbie d'unizzoni diti "cói". O scagnetto o no l'è incolao a-a cascia ma o l'è tegnuo fermo da-e corde, ch'en atacæ a-o bordo infeiô.
 
E çittoe varrian pe dimenscion e nummero de corde. Gh'è a çittoa a quattro cói, a çittoa tenôa a 6 cói, pe arivâ a-i arçiçittoe (ò çitoin, ò çittoe tiorbæ) a quatorze cói, sette unizzoni e sette senci ch'en attacæ a 'na prolonga do mannego e passan fœua da-a tastea, pe 'n totâ de 21 corde.

O sunao de çittoa o l'è dito çitoista ò çitoao, chi a fabbrica invece o l'è dito chitarâ.

A *cetara* corsa e a chitara portogheize pœuan ese conscideræ discendente dirette da çittoa.

## Notte


## Galeria

The Duet c1635 by Saftleven.jpg|"O doeto", Cornelis Saftleven, 1635
Woman with cittern 1677 by Pieter van Slingeland.jpg|"Donna con çittoa", Pieter van Slingeland, 1677
Cetera.jpg|*Cetara* corsa
Instrumenta polychorda (112862201).jpg|Inlustraçion da-a *Musurgia Universalis* de l'Atanaxo Kircher 1650:2. lœüdo, 3. tiorba, 4. * Orpharion*, 5. çittoa, 6. chitâra, 7. amandoin, 8. calascion


## Atri progetti

## Conligamenti esterni
* The lute society

Categorîa:strumenti muxicæ
San Rœummo de Zena

**San Rœummo** (ò *Rommolo*) de Zena, (ciu antigamente *Rœummoro*), V sec. ca.,  ottavo vesco de Zena, sucessô de san Scî, santo patron da çitæ de Sanremmo.

## Vitta
No gh'emmo goæi notiççie in sce l'eppoca ch'o visse. L'unnica biografia anonnima do X sec. a ne conta ch'o fu deposto inte 'n sarcoffago de tuvio, rente o biao Ormisda, inta cripta de san Scî a Sanremmo, e da-a dataçion de quello sarcoffago se poriæ remontâ a-o V seccolo.

O sucedette insce-a carêga vescovî de Zena a-i groioxi san Feliçe e san Scî. Tratti caratteristeghi do so ministeio pastoâ fun a bontæ, a caitæ, e a capaçitæ d'apaxentâ e discordie.

Fando vixita à l'estremmo ponente da Ligurria, che à quelli tempi o l'ea parte da diocexi de Zena, pe-a precixon à *Villa Matutiana*, l'odierna Sanremmo, o vègne a morte e o fu sepelio inta gexa de san Scî, vegnindo subbito ogetto de gran veneraçion pe-i so miâcoi.

Segondo a tradiçion locâ sanremasca o Rœummo o saiæ cresciuo da quelle bande, o fu quindi fæto vesco de Zena, e dapœu, pe sfuzî a-e invaxoin longobarde o s'aretiò inte l'entrotæra de Sanremmo, inte l'odierna fraçion de San Rommolo, inte 'na grotta (in sanremasco *bauma*), ch'a vègne scito de pelegrinaggio e dond'o saiæ morto.

Do 930, essendo Sabatin vesco de Zena, a caoza de scoraje di Sæxin longo a Rivea de Ponente, e reliquie do santo fun solennemente translæ via mâ, sotta scorta, a Zena e deposte inta cattedrâ de San Loenço donde into 1188 ghe fu fæto 'na ricogniçion canonnega.

Pe tutto l'Ato Medioevo san Rœummo o fu venerao comme patron da-i matuçien, che gh'atriboivan di gren prodiggi pe-a difeiza de quelle tære da-i invaxoî strangê, e pe questo o fu raprezentao vestio da vesco e co-ina spâ desgueinâ in man. Tanta fu a veneraçion che do 980 decizan de cangiâ o nomme do paize in *Civitas Sancti Romuli*, ossæ "Çitæ de san Rœummoro", dapœu dita San Rœummo e infin Sanremmo.

A Zena ascì o fu molto venerao, segondo solo a san Scî. A so festa un tempo a se çelebrava o 13 d'otobre, giorno da so morte, ma ancœudì l'arçidiocexi de Zena a-o comemmora o 6 de novembre insemme a-i santi veschi Valentin e Feliçe.

## Bibliografia
* 

## Atri progetti

## Ligammi de feua
* 
* *Parrocchia di San Siro: San Romolo, Vescovo di Genova, Patrono di San Remo*, https://web.archive.org/web/20171212193344/http://www.parrocchiasansiro.org/index.php?option=com_jdownloads&Itemid=73&view=finish&cid=13&catid=3&m=0.

Categorîa:Biografìe
Categorîa:Gente de Liguria
Categorîa:Santi
Categorîa:Véschi
Pansessoalitæ

A **pansessoalitæ** l'è l'orientamento sessoale de persoñe chi peuan ese attiræ, de manea sentimentale o sessoale, da-e persoñe de qualonque sesso o genere.

De votte se confonde a pansessoalitæ con a bisessoalitæ.

## Etimologia
O prefisso *[https://fr.wiktionary.org/wiki/pan- pan-]* vegne da-o greco πᾶν (tutto, ogni) e sessoalitæ.

## Colegaménti esterni
Edimburgo

**Edinbùrgo** (*Edinburgh* in ingléize e scots, prononçiòu rispetivaménte  e , *Dùn Èideann* in gaêlico-scoséize, prononçiòu ) a l'é a capitâle da Scòsia e unn-a de sò 32 *[[Council area|council areas]]*. A çitæ a se trêuva inta pàrte de sùd-èst da Scòsia, conpréiza tra o Firth of Forth, a-a tramontànn-a, e-e Pentland Hills, a mezogiórno. A sò popolaçión, a-a meitæ do 2020, a l'êa de 506.520 persónn-e, tànto ch'a l'é a segónda çitæ scoséize pe abitànti e a seténn-a do Régno Unîo intrêgo.

## Giögrafîa

## Stöia

## Pòsti de interèsse

## Economîa

## Coltûa

## Manifestaçioìn

## Fèste e fêe

## Comunicaçioìn
### Stràdde

### Ferovîe

### Ariopòrti

## Aministraçión

## Nòtte


## Âtri progètti

## Conligaménti estèrni
* 

Categorîa:Scòsia
Categorîa:Çitæ do Régno Unîo
Minneapolis

**Minneapolis** a l'é 'na çitæ americann-a scitoâ into Stato do Minnesota. A gh'à 425 403 abitanti. A forma con Saint Paul l'area metropolitann-a de *twin cities*, e çitæ binelle, co 'na popolaçion de ciù de 3,5 milioìn de abitanti (into 2016). Into mêzo a-e dôe çitæ ghe passa o sciùmme Misciscippi.

Questa çitæ a l'é deventâ famôsa in tûtto o mondo into 2020 e 2021 dòppo l'asascìnio de 'n afroamericàn de nomme George Floyd e a condanna de l'agente da giustiçia Derek Chauvin ch'o l'àiva amasòu.
## Giögrafîa

## Stöia

## Abitanti

## Pòsti de interesse
* O fòrte Snelling
* E cascâte de Sant'Antògno in sciô Misciscippi
* L'universcitæ do Minnesota
* O Minneapolis Institute of Art

## Economîa

## Coltûa

## Manifestaçioin

## Feste e fêe

## Aministraçión

## Comunicaçioin

## Nòtte


## Atri progetti

Categorîa:Çittæ di Stati Unii d'America
Clascificaçion sismica

A clascificaçion sismica de l'Itàlia a l'é a sudivixón do teritöio da Repùblica italiànn-a inte specìfiche zöne caraterizæ da in comùn réizego scìsmico.

### Nòrme
- a Lézze  do 5 de novénbre 1971
- a Lézze do 2 de frevâ  1974 n. 64
- o D.M. LL.PP. do 19 marso 1982
- l'ordinànsa P.C.M. n. 3274 do 20 marso 2003, modificâ o 16 zenâ 2006. 

Categorîa:Italia
Himne de l'Exposició

L**'Himne de l'Exposició** (in zeneize: *Inno de l'Espoxiçion*) ò **Himne de Valencia** (*Inno de Valençia*) o l'é l'inno ofiçiâ da Comunitæ Valençiann-a inta Spagna. O l'é stæto scrîo pe-a Espoxiçion regionâle Valençiann-a do 1909 da-o Maximiliano Thous Orts, mentre a mûxica a l'é do José Serrano Simeón.

## Testo

## Nòtte

## Colegaménti estèrni
* Lézze n.4/1984 in scî scinboli da Comunitæ Valençiann-a e i lô ûzo (PDF)

Categorîa:Valençia
Categorîa:Inni regionâli
Categorîa:Lengua catalann-a
Categorîa:Lengua valençiann
Categorîa:Spagna
Cangiamento climatico

O **cangiamento do clima** l'é dovuo a-i gas à effetto særa, caxonæ da-a combustion do carbon e do petrolio. Unna votta che ghe son, sti gas son destinæ a restâghe pe de miggiæe d'anni. O cangiamento climatico o no l'è omogeneo. A tera a se scada ciù tòsto che o mâ, ch’o fonçioña comme un tampon. A-a giornâ d'ancheu, lê ascì o comensa à fâse ciù cado, con di effetti che veddemmo tutti.

## Âtri progetti

Categorîa:Scénse da Tæra
Giovanni Gronchi

**Giovanni Gronchi**, (Pontedera, 10 seténbre 1887 - Romma, 17 òtôbre  1978), o l 'é stæto 'n polìtico e III prescidénte da Repubbrica Italiann-a (1955-1962).

## Vìtta

## Nòtte


## Bibliografìa

## Conligaménti esterni

* https://archivio.quirinale.it/aspr/presidente/giovanni-gronchi Scìto do Presidente della Repubblica Italiana|Quirinale.

Categorîa:Biografìe
Gronchi
Ciantagallettu (quarté)

**Ciantagallettu** o **Ciantagaletu** (*Cantagaletum* in latìn, *Ciantagalletto* in italiàn) u l'è ün quarté de Sann-a ch'u gh'ha ünn-a pupulaçiùn de 38 persunn-e. U se tröva int'a valle d'u sciümme Lavanèstru.

## Geugrafia

## Stoja
U numme d'u quarté u duveiva rivä da quellu d'e sciue da zenèstra, dìte proppiu ciantagaletti.

U paize u s'è svilupóu insc'â vegia stradda, dìta a Muntä de Ciantagaletu, zà mensunä d'u 1178 e zlargä d'u XIII seculu, ch'a parte a Lavagnöa e, traversóu a Colla de Muntemóu, a l'andäva vèrsu Cadebuna e u Piemunte.

## Löghi de 'nteresse

Immaggine:Cappella dei Tre Santi (Savona).jpg|Capella d'i Tréi Santi, vista d'u föa
Immaggine:Cappella dei Tre Santi, interno (Savona).jpg|U drentu d'a capella

* Capella d'i Tréi Santi
* Cruxe munumentäle

## Notte


## Ätri prugetti

## Culegamenti esterni
* 

Categorîa:Quarté de Sann-a
Chitara

**Chitâra**, strumento muxicâ a corde, constituio da 'na cascia a forma de "œutto" e da 'n mannego a-e estremitæ do quæ se g'attacca ciu corde (de sollito 6) che-o sunao o mette in vibraçion co-e die ò co-o plettro.

D'origine arraba, a chitara a g'ha avuo larga fortuña inti paixi latin (Spagna), dove l'è scioio in gran nummero de virtoxi e de compoxitoî. De poscibilitæ oferte da-a chitara ha dæto schilente prœuva i strumentisti che l’han introduta inte sâe da conçerto, in particolâ o Dria Segovia, che, otr'a ezegoî di peççi za scriti pe chitara e à soliçitâ i compoxitoî so contempoannei, o l'ha ampliao o repertoio do strumento pe mezo de transcriçioin.Inta muxica popolâ l'è difuzo a chitara battente, con caviggê à pirolli posterioî e çinque corde dogge da sunâ co-o plettro.

Inta muxica legera, into *rock*, s'adœuvia tanto a chitara elettrica, inta quæ e vibraçioin de corde son arecugeite da 'n microffono conligao a 'n amplificatô (provisto de circoiti pi ótegnî di effetti speciali, quæ o tremmolo) ch'o l'alimenta un ò ciu âtoparlanti.

## Âtri progètti
Zeneize pörtoriàn

O **zeneize pörtoriàn** o l'é stæto 'na variànte da lengoa ligure parlâ a Zêna, in particolâ into quartê de Portöia, scinn'a-o XX secolo. O bonbardaménto do quartê e a sò demoliçión àn portòu 'na bónn-a pàrte di abitànti a spantegâse inte tùtta a çitæ, fæto ch'o l'à portòu a l'estinçión da parlâ, dovûa a 'na chéita generâle de l'ûzo do zenéize ascì.

## Çitaçión

« *Portoriàn* era un vanto che veniva esternato nella parlata dalla tipica “còc- cina”. Oggi non ci sono più Portoriani e neppure Portoria esiste più. » 

*Portoriàn o l'êa 'n vànto ch'o l'êa esternòu inta parlâ da tìpica còccina. Ancheu no gh'é ciù portorién e manco Portöia a l'exîste ciù.*

## Nòtte


## Vôxe correlæ
* Zêna
* Lengoa zeneize

Categorîa:Lengua zeneise
Categorîa:Zena
Focatico

Ô **focatico**, o **fuocatico**, ô l'ea un'imposta applicä in sce ogni fögô, o föguä, cioè in sce ogni casa de un grüppô familiare, o in sce ogni cusciditô fumante se l'abitaziôn a cômprendeiva ciü gruppi familiari.

A l'aveiva vasta diffuxion in te l'Europa medievale e moderna.
Inte ô regnô de Napoli a l'ea stæta istituia da Carlo I d'Angiò dô 1263. Tale imposta a l'è restä in vigôre, cun vicende alterne,  pe lungô tempô, ürtimamente cun a denominaçiôn de imposta de famiggia.
In te l'Ottoçentô ô focatico, in te campagne, ô l'ea associoô ä "tassa bestiami".

In te a primaveia de ogni anno ogni cômüne ô l'inviava ae scingôle Magistratüe Comunitaie e stampe occôrrenti a compilä e operasôin de tascie de focatico e de bestiamme. Entro ô 30 zügnô vegnivan mandë e scrittüe, ä fin de agôstô vegnivan rispedie ä Rappresentanza Comunitaria, con ô foggiô de riparto apprövoô per a tasciaa, mentre i ruoli vegnivan passæ all'Esattô Comunale dä Legaziôn pe a riscosciôn, che a l'ea da fä entrô e date stabilie.

Ô ruolo ô l'ea cômpostô da trë categorie: a prima faxeva riferimentô aô sôlô *Fuoco*, a segônda a consciderava a *terra coltivata* e a tersa a *classe di reddito*, inta quale l'ea catalogoô a famiggia a segônda de proprie caratterisctiche. 
* I föghi ean côntezzæ pe capifamiggia, quindi unitæ familiari anche de grande dimensciôn, e pe subalterni, cioè serventi che ean da una famiggia a louä sensa però fäne parte.
* A segônda categoria a clascificava i terren côltivæ, mezüæ segôndô l'unitæ de mezüa vigente intô cômüne, normalmente a superfiçie de terren dövioô pe semenaghe una çerta quantitæ de semensa da côltivaziôn principale inta zona.
* A tersa categoria a l'ea determinä in base aô redditô totale stabiliô segôndô ô tenôre de vitta da famiggia intrega.

Non tütti i contribuenti ean inserï inta tersa categoria e quindi assoggetæ a questa imposiziôn, che a risültava perciò una soviattascia pe i ciü abbienti. Causandô, d'atra parte, evaxiôin e esensciôin concesse a favôre de çerte famiggie o grüppi de individui che abitavan inti cômüni ciü importanti e aveivan in te quelli incareghi pübblici de particôlare importansa (senatôi, notai, clero, ecc.).

## In Fransa
Ô Feu fiscal franseise ô l'aveiva avüô origine cômüne côn ô Focatico medioevale, che poi ô s'ea evolüô in mainea autonoma, anche dretô ä Fransa mexima.

## In Italia
Ô "fuocatico" ô l'ea inisialmente stætô aboliô con ô regio decreto legge 30 dixembre 1923, ma e enôrmi difficoltæ trövæ dai cômüni pe avei de entrate cômpensative aveivan cônsigioô aô Gôvernô de reintrodüe temporaneamente ô fuocatico con a denominasiôn de *imposta di famiglia*, mediante ô regio decreto legge dô 23 mazzô 1924.

Ô Testo unico 14 settembre 1931, de refôrma da finansa locale, ô mantegniva in vigôre l'imposta de famiggia, applicandola però sôlô ae ürtime træ clasci demografiche cômünali (pe i cômüni con popolasiôn inferiô ai 30.000 abitanti). I atri cômüni aveivan invece a facoltæ de istituî l'imposta insce ô valôre locativo.

Ô "növô" fuocatico ô l'é stætô definitivamente abrogoô con a rifôrma tributaria dô 1974.

## Vôxe corelæ
* Testatico

Categorîa:Diritto